জন্ম ০৪ ফেব্রুয়ারি ১৯৫৯ খ্রিস্টাব্দ । নিজ জেলা ব্রাহ্মণবাড়িয়া । তাঁর শিক্ষা জীবনের পুরোটাই কেটেছে চট্রগ্রাম শহরে । তিনি চট্রগ্রাম বিশ্ববিদ্যালয় হতে রাষ্ট্রবিজ্ঞানে সম্মানসহ মাস্টার্স ডিগ্রী অর্জন করেন ।

তিনি ১৯৮৪ সালের বিসিএস (প্রশাসন) ক্যাডারের একজন কর্মকর্তা । চাকুরী জীবনে তিনি মাঠ পর্যায়ে উপজেলা, জেলা, বিভাগীয় কমিশনার অফিসসহ আঞ্চলিক পর্যায়ে বিভিন্ন সরকারি কার্যালয়ে কাজ করেছেন । এছাড়া তিনি মন্ত্রণালয় পর্যায়ে নৌ-পরিবহন মন্ত্রণালয়, স্বরাষ্ট্র মন্ত্রণালয়, প্রবাসী কল্যাণ মন্ত্রণালয়, মহিলা ও শিশু বিষয়ক মন্ত্রণালয়, অর্থনৈতিক সম্পর্ক বিভাগ ও পরিকল্পনা মন্ত্রণালয়ে বিভিন্ন পদমর্যাদায় কাজ করেছেন ।